יורם אורון

יורם אורון (נולד במאי 1948) הוא מחלוצי תעשיית ההיי-טק בישראל. מ-1997 מכהן כיושב ראש ושותף-מייסד בקרנות ההון סיכון "ורטקס" (Vertex Ventures) ו"רד-דוט קפיטל פרטנרס" (Red Dot Capital Partners). יורם גדל והתחנך בבאר שבע, ואת לימודיו התיכוניים עשה בתיכון מקיף א' בעיר. בשנת 1966 סיים את לימודיו והתגייס לצה"ל במסגרת העתודה האקדמית, במהלכה למד הנדסת חשמל בטכניון. באותן שנים כיהן אורון גם כיו"ר אגודת הסטודנטים בטכניון. ב-1970 השלים את לימודיו והחל את שירותו במערכת הביטחון ובחיל התותחנים. בשנת 1975 השתחרר מהצבא בדרגת סרן ופנה ללימודי תואר שני במנהל עסקים (MBA) בפקולטה לניהול על שם רקנאטי באוניברסיטת תל אביב, אותם השלים בשנת 1976. עם סיום שירותו בקבע במשרד הביטחון, החל אורון לעבוד בחברת טלכור (חברת בת של כור תעשיות). בשנת 1983 נסע ללימודי המשך בוורטון, בית הספר למנהל עסקים של אוניברסיטת פנסילבניה שבארצות הברית. בזמן לימודיו, החל בגיוס ההשקעה הראשונית לחברה שהקים, רשף טכנולוגיות (Reshef Technologies). עם חזרתו לישראל, שימש אורון כמנכ"ל החברה. לימים, נרכשה רשף טכנולוגיות על ידי חברה ציבורית אמריקאית בשם Patlex, שהתפצלה בהמשך לחברות הציבוריות GeoTek האמריקאית, וארית תעשיות הישראלית, שנסחרה בנאסד"ק ובבורסה לניירות ערך בתל אביב. בארית, שימש אורון כמנכ"ל החברה, עד לשנת 1997. במסגרת תפקידו בארית, היה שותף להקמת חברת Telegate שעסקה בתקשורת טלפוניה, על גבי תשתית כבלים. אורון כיהן כיושב ראש החברה מיום הקמתה ועד למכירתה כחמש שנים מאוחר יותר, לחברת טריון. ב-1997 ייסד את קרן ההון סיכון "ורטקס" (Vertex Ventures), במסגרת "תוכנית יוזמה", תוכנית הממשלתית לעידוד השקעות הון סיכון במדינת ישראל. הקרן זכתה להצלחה שהביאה לגיוסי קרנות המשך, והפיכתו של אורון לאחר מאנשי ההון סיכון הבולטים בישראל. במהלך השנים הקרן השקיעה בחברות רבות בהן: ווייז, סייברארק, סולאראדג', אקטימייז, ארגוס ועוד. קרן ורטקס היא אחת מקרנות ההון סיכון הגדולות, הוותיקות והמובילות בארץ, ומנהלת הון בהיקף של למעלה ממיליארד דולר, במסגרת שש קרנות שונות. בין השנים 2004-2006 כיהן אורון כיו"ר איגוד קרנות ההון סיכון בישראל. ב-2006 קיבל אורון את פרס "מנכ"ל השנה בהיי-טק" מטעם המרכז הישראלי לניהול, לצד דב מורן, חיים שני, קובי בן צבי, ואלכס קורנהאוזר. יורם אורון הוא יו"ר ושותף מנהל בקרן רד דוט קפיטל פרטנרס, קרן הון סיכון ישראלית המתמקדת בהשקעות בחברות הזנק טכנולוגיות בשלב הצמיחה. רד דוט מסייעת לחברות הפורטפוליו שלה ביצירת ובניית קשרים אסטרטגיים עם דגש על דרום מזרח אסיה ויפן, לרבות בעזרת משקיעיה. המרכזית שבהם היא טמאסק (Temasek Holdings). יורם אורון נשוי ואב לשניים. מדיה וקבצים בנושא יורם אורון בוויקישיתוף יורם אורון, ברשת החברתית LinkedIn http://www.vertexventures.co.il/team/ https://red-dot.capital/yoram.html "Patlex to Acquire Full Ownership of Israeli Firm". Los Angeles Times (באנגלית אמריקאית). 1986-11-25. ISSN 0458-3035. נבדק ב-2017-11-18. https://books.google.co.il/books?id=edNT1di76PkC&pg=PA265&lpg=PA265&dq=yoram+oron&source=bl&ots=5XCGhc4Zhq&sig=f8asq2B3o4AwcjMVNleF5lUfXzo&hl=iw&sa=X&ved=0ahUKEwjdstPp0fDWAhWQOsAKHRssDuE4ChDoAQhFMAQ#v=onepage&q=yoram%20oron&f=false יורם אורון, ורטקס ישראל, באתר גלובס, 2 בספטמבר 2001 קרן יוזמה מגייסת 200 מיליון דולר להקמת קרן יוזמה 3, באתר TheMarker‏, 24 בספטמבר 2000 רחלי בינדמן, אסף גלעד ומאיר אורבך, בלעדי ל"כלכליסט": קרן ההון סיכון ורטקס נחשפת: תשואה של 15% בעשר שנים, באתר כלכליסט, 10 באוגוסט 2010 https://www.geektime.co.il/vertex-ventures-raises-150-million-dollars/ Vertex Ventures, Crunchbase (באנגלית) http://www.globes.co.il/en/article-871592 גיא גרימלנד, מנכ"לי השנה בהיי-טק: דב מורן, חיים שני, קובי בן צבי, אלכס קורנהאוזר ויורם אורון, באתר TheMarker‏, 8 בינואר 2007